Spoorloos II: Heksejag begin 14 Julie op kykNET | Stage and ScreenStage and Screen
Home / Theatre / Cape Town Theatre / Spoorloos II: Heksejag begin 14 Julie op kykNET
Nuwe Karakters, Nuwe Storielyn, Nuwe Seisoen.
Adam word wakker uit ‘n koma van agtien maande, veroorsaak deur ‘n ongeluk op die aand van sy matriekafskeid. Sy metgesel is in die ongeluk dood, maar Adam kan niks daarvan onthou nie. Om die waarheid te sê eindig sy herinneringe die dag voor sy tiende verjaardag …
Die vorige reeks van Spoorloos het kykers vasgenael gehou en hierdie tweede seisoen storie word vertel met nuwe karakters, e nook sy eie, nuwe storielyn. Die hoofskrywer en regisseur is weer die bekroonde Ilse van Hemert met Christo Davids as haar assistent. Die ander lede van die skryfspan is Jan Lampen, Marisa Drummond en Beyers de Vos.
Meer oor Spoorloos: Heksejag. Adam se ontwaking wek baie belangstelling, maar nie almal is ewe bly dat dit gebeur het nie. Daar is ‘n vrou wat in die hospitaal rondsluip en die dokter is oënskynlik baie senuagtig. Wanneer Adam later ‘n traumatiese gebeurtenis onthou, besluit hy om self te probeer uitvind wat die aand van die motorongeluk gebeur het. Het dit enigiets te doen met die skoolmeisies wat van heksery verdink is?
In die rolverdeling is Andahr Cotton as Adam Prinsloo, Lee Visagie as Christa en Gérard Rudolf as Frans Prinsloo, Adam se pa. ‘n Paar talentvolle spelers wat ‘n welkome terugkeer tot televisiedrama maak, sluit in Philip Moolman, Elma Postma, Vuyelwa Mpela, Hanli Rolfes en Bertha le Roux-Wahl. Ander in die rolverdeling is Carla-Marie Myburgh as Wanda, Natassja Pretorius as Yvette en Huey Louw as Hannes.
Die eerste van die tien episodes van Spoorloos: Heksejag begin op 14 Julie om 20:00 op kykNET, DStv-kanaal 144.
Afrikaanse TV Andahr Cotton Bertha le Roux-Wahl Beyers de Vos Carla-Marie Myburgh Christo Davids DSTV Elma Postma Gerard Rudolf Hanli Rolfes Huey Louw Ilse van Hemert Jan Lampen kykNet kyknet Spoorloos Kyknet Spoorloos Heksejag Lee Visagie Local is Lekker Marisa Drummond Natassja Pretorius Philip Moolman South African Local TV Stage and Screen Stage and Screen Bloemfontein Stage and Screen Cape Town Stage and Screen Durban Stage and Screen Johannesburg Stage and Screen Port Elizabeth Stage and Screen Pretoria Stage and Screen Small Screen Stage and Screen South Africa Stage and Screen TV Vuyelwa Mpela	2020-06-30